**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Prijedlog Odluke o kupnji nekretnine oznake čst.zem. 3216, k.o. Donja Podstrana.

**PRAVNI TEMELJ:** Zakon o vlasništvu i drugim stvarnim pravima, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga Odluke o kupnji nekretnine oznake čst.zem. 3216,** **k.o. Donja Podstrana**

Sukladno Zakonu o grobljima („Narodne novine“ broj 19/98, 50/12, 89/17), izgradnja i rekonstrukcija groblja u interesu je Republike Hrvatske, a isto u smislu Zakona o komunalnom gospodarstvu („Narodne novine“ broj 68/18, 110/18, 32/20) predstavlja građevinu komunalne infrastrukture.

Čst.zem. 3216, k.o. Donja Podstrana, sukladno važećoj prostorno planskoj dokumentaciji Općine Podstrana nalaze se u obuhvatu Detaljnog plana uređenja groblja Ban-Podstrana, u cjelini na predjelu na kojem je planirano širenje, odnosno izgradnja novog dijela mjesnog groblja Ban.

Čst.zem. 3216 ukupne površine 589 m2 (voćnjak 589 m2) upisana u zk.ul. 2852, k.o. Donja Podstrana, upisanog je vlasništva i posjeda Perišić Jelene, OIB: 82505205084, Split, Nazorov prilaz 22, za cijelo.

Predmetna čst.zem. nema upisanih tereta niti evidentiranih plombi u redoslijedu za rješavanje.

Od strane ovlaštenog sudskog vještaka Ivana Mijanovića, dipl.ing.građ. izrađen je procjembeni elaborat br. 227/2024 od 27. kolovoza 2024. godine kojim je tržišna vrijednost nekretnine utvrđena u iznosu od 121,70 eura za 1m2, što daje ukupnu cijenu od 71.681,30 eura.

Građevinskih i poljoprivrednih poboljšica nema na predmetnoj čst.zem.

Slijedom izloženog, predlaže se donijeti sljedeći akt:

Na temelju članka 35. Zakona o vlasništvu i drugim stvarnim pravima ("Narodne novine", broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i članka 30. Statuta Općine Podstrana („Službeni glasnik Općine Podstrana“ broj 7/21, 21/21, 4/23) Općinsko vijeće Općine Podstrana na 32. sjednici održanoj dana 25. rujna 2024. godine donosi sljedeću

## **ODLUKU**

o kupnji nekretnine

**Članak 1.**

Općina Podstrana otkupit će od Jelene Perišić OIB: 82505205084, za cijelo, nekretninu označenu kao čst.zem. sudske i katastarske oznake 3216, površine 589 m2, upisana u zk.ul. 2852 , k.o. Donja Podstrana.

**Članak 2.**

Općina Podstrana otkupit će nekretninu opisanu u članku 1. ove Odluke u svrhu proširenja groblja Ban-Podstrana.

**Članak 3.**

Za nekretninu opisanu u članku 1. ove Odluke utvrđuje se kupoprodajna cijena u iznosu od 121,70 eura za 1 m2, odnosno ukupna kupoprodajna cijena za nekretninu iz članka 1. ove Odluke iznosi 71.681,30 eura.

Jedinična cijena zemljišta utvrđena je sukladno procjembenom elaboratu tržišne vrijednosti nekretnine, izrađene od stalnog sudskog vještaka za graditeljstvo Ivan Mijanović, dipl.ing.građ. broj elaborata 227/2024 od 27. kolovoza 2024. godine.

**Članak 4.**

Između Jelene Perišić kao prodavatelja i Općine Podstrana kao kupca zaključit će se Ugovor o kupoprodaji nekretnine iz članka 1. ove Odluke.

Uknjižba prava vlasništva na ime Općine Podstrana provest će se odmah po sklapanju Ugovora o kupoprodaji iz prethodnog stavka ovog članka.

Isplata kupoprodajne cijene iz članka 3. ove Odluke izvršit će se u roku od 30 dana od upisa prava vlasništva na ime Općine Podstrana.

**Članak 5.**

Zadužuje se Upravni odjel za pravne poslove i strateško upravljanje da izradi ugovor o kupoprodaji iz članka 4. ove Odluke.

Ovlašćuje se općinski načelnik na sklapanje ugovora o kupoprodaji iz članka 4. ove Odluke.

**Članak 6.**

Ova Odluka stupa na snagu 8. (osmog) dana od dana objave u „Službenom glasniku Općine Podstrana“.

KLASA: 024-02/24-01/11 Predsjednik

URBROJ: 2181-39-01-24-05 Općinskog vijeća

Podstrana, 25. rujna 2024. godine Zdravko Galić